Predkladacia správa

 	Na základe uznesenia vlády č. 790 z 30.8.2001 k návrhu štátneho rozpočtu na rok 2002 bodu C.28,  je  potrebný  súhlas vlády  na   začatie   stavieb,   ktorých obstarávacia cena je 100 mil. Sk a viac. 
 
Materiál „Program výstavby cestnej siete do roku 2005“ bol prerokovaný v Porade ekonomických ministrov vlády SR 25.3.2002. Stavby ciest II/426 Skalica – št. hranica, I/76 Humenné – preložka a I/77 Mokroluh – Bardejov boli v tomto materiáli uvedené ako rozostavané, ale v skutočnosti boli vykonané len prípravné práce (majektoprávne vysporiadanie). Stavba III/5555-1 Vysoká nad Uhom most nebola v materiáli zaradená, nakoľko predmetná cesta bola preradená do siete štátnych ciest až v roku 2002. Program výstavby cestnej siete do roku 2005 bude aktualizovaný podľa záväzných ukazovateľov štátneho rozpočtu na rok 2003 a predložený na rokovanie vlády SR približne v polovici roku 2003. 

       	V rozpočte kapitoly Ministerstva dopravy, pôšt a telekomunikácií SR na rok 2002 zostavenom podľa programov, je zahrnutý aj program „Výstavba cestnej siete do roku 2005“ s výdavkami 1 237 450 000 Sk. V tomto programe sú určené na začatie v roku 2002 celkom štyri stavby s obstarávacou cenou vyššou ako 100 mil. Sk. Sú to stavby II/426 Skalica – štátna hranica SR/ČR, I/74 Humenné preložka cesty, I/77 Mokroluh – Bardejov, rekonštrukcia cesty I. etapa  a III/5555-1 Vysoká nad Uhom – most.

      	Ministerstvo dopravy, pôšt a telekomunikácií SR predkladá vláde SR na schválenie  resp. na vydanie súhlasu na začatie uvedených stavieb.